CELEX: 22020D0339
Language: ro
Date: 2019-12-13 00:00:00
Title: Decizia nr. 321/2019 a Comitetului mixt al SEE din 13 decembrie 2019 de modificare a anexei XX (Mediul) la Acordul privind SEE [2020/339]

5.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 68/79
               
            
         DECIZIA NR. 321/2019 A COMITETULUI MIXT AL SEE
         din 13 decembrie 2019
         de modificare a anexei XX (Mediul) la Acordul privind SEE [2020/339]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Directiva (UE) 2015/412 a Parlamentului European și a Consiliului din 11 martie 2015 de modificare a Directivei 2001/18/CE în ceea ce privește posibilitatea statelor membre de a restricționa sau de a interzice cultivarea organismelor modificate genetic (OMG) pe teritoriul lor (1), astfel cum a fost rectificată în JO L 82, 26.3.2018, p. 17, trebuie încorporată în Acordul privind SEE.
                  
               
                     (2)
                  
                  
                     Prin urmare, anexa XX la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa XX la Acordul privind SEE se modifică după cum urmează:
            
                        1.
                     
                     
                        La punctul 25d (Directiva 2001/18/CE a Parlamentului European și a Consiliului) se adaugă următorul text:
                        „, astfel cum a fost modificată prin:
                        
                                    —
                                 
                                 
                                    
                                       32015 L 0412: Directiva (UE) 2015/412 a Parlamentului European și a Consiliului din 11 martie 2015 (JO L 68, 13.3.2015, p. 1), astfel cum a fost rectificată în JO L 82, 26.3.2018, p. 17.”
                                 
                              
                  
                        2.
                     
                     
                        La textul adaptării de la punctul 25d (Directiva 2001/18/CE a Parlamentului European și a Consiliului) se adaugă următorul text:
                        
                                    „(e)
                                 
                                 
                                    La articolul 26c alineatul (1), în ceea ce privește statele AELS, textul «De la 2 aprilie 2015 până la 3 octombrie 2015» se înlocuiește cu textul «Până la șase luni de la data intrării în vigoare a Deciziei nr. 321/2019 a Comitetului mixt al SEE din 13 decembrie 2019», iar textul «înainte de 2 aprilie 2015» se înlocuiește cu textul «înainte de intrarea în vigoare a Deciziei nr. 321/2019 a Comitetului mixt al SEE din 13 decembrie 2019».”
                                 
                              
                  
         
            Articolul 2
            Textul Directivei (UE) 2015/412, astfel cum a fost rectificată în JO L 82, 26.3.2018, p. 17, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 14 decembrie 2019, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 13 decembrie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 68, 13.3.2015, p. 1.
         
            (*1)  Au fost semnalate obligații constituționale.